fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi eo fi sv fi sv fi fi fi fi fi fi en fi fi fi fi fi fi es fi es fi es fi fi fi fi fi fi en en fi fi fi fi fi en fi fi en fi fi fi fi fi fi fi fi fi en fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Nykyisille ja entisille opiskelijoille – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Kaikki Turun AMK:n opiskelijoiden ohjeet ja materiaali löytyvät Turun AMK:n intranetistä Messistä.
Tällä sivulla kerrotaan niistä tilanteista, kun nykyisellä tai entisellä opiskelijalla ei ole enää voimassa olevia tunnuksia, eikä hän pääse lukemaan ohjeistusta Messistä. Tältä sivulta löytyvät ohjeet lukuvuosi-ilmoittautumiseen, eroamiseen, sekä tilanteeseen, jossa opiskelijalla ei ole opiskeluoikeutta ja hän haluaa jatkaa keskeneräisiä opintoja. Sivun alaosasta löytyvät ohjeet opiskeludokumenttien ja lisäselvityspyyntöjen tilaamiseen. Sivulta löytyvät myös hinnat, jotka veloitetaan esimerkiksi uudelleenmyönnettävästä opiskeluoikeudesta ja todistuskopiopyynnöistä. Tarvittavat hakemuslomakkeet löytyvät sivun oikeasta laidasta.
Lisätietoa voit tarvittaessa kysyä opintotoimistosta.
HUOM! Opiskelija, joka ei ilmoittaudu lukuvuodelle määräaikaan mennessä, menettää opiskeluoikeutensa. Opiskeluoikeuden menettämisen myötä opiskelijalta poistuu kaikki käyttöoikeudet ammattikorkeakoulun tietojärjestelmiin, eikä hän voi osallistua opetukseen tai harjoitteluun. Tieto opiskeluoikeuden menettämisestä menee myös KELA:n opintotukikeskukseen.
Näytä lisää – Lukuvuodelle ilmoittautuminen
Läsnä- ja poissaolevaksi ilmoittautuminen, opinnot aloitettu 1.8.2015 jälkeen
Sinun pitää ilmoittautua läsnä- tai poissaolevaksi lukuvuosittain. Jos laiminlyöt ilmoittautumisen, menetät opiskeluoikeutesi. Jos haluat jatkaa opintojasi, toimi alla olevan otsikon "Unohdit ilmoittautua ja haluat jatkaa opintojasi" ohjeen mukaisesti. Huomioithan, että myös vaihto-opiskelun, työharjoittelun ja opinnäytetyön tekemisen ajaksi pitää ilmoittautua läsnäolevaksi.
suoritat asevelvollisuuslain, siviilipalveluslain tai naisten vapaaehtoisesta asepalveluksesta annetun lain mukaista palvelua (toimita aina todistus opintotoimistoon)
olet äitiys-, isyys- tai vanhempainvapaalla (toimita aina todistus opintotoimistoon)
muu enintään kahden lukukauden pituinen poissaolo (syytä ei tarvitse ilmoittaa)
Edellä mainitut poissaolot eivät kuluta opiskeluaikaasi.
AMK-tutkintoon johtavan monimuotokoulutuksen ja YAMK-koulutuksen opiskelijan tulee keskustella ohjaavan opettajan kanssa poissaolon vaikutuksesta opintojärjestelyihin.
Läsnä- ja poissaolevaksi ilmoittautuminen, opinnot aloitettu ennen 1.8.2015
Sinun pitää ilmoittautua läsnä- tai poissaolevaksi lukuvuosittain. Ilmoittautuminen tehdään opiskelijahallintojärjestelmä Pepin kautta 1.4. – 10.8. sekä 1.12.-10.1. välisinä aikoina. Jos laiminlyöt ilmoittautumisen, menetät opiskeluoikeutesi. Jos haluat jatkaa opintojasi, toimi alla olevan otsikon "Unohdit ilmoittautua ja haluat jatkaa opintojasi" ohjeen mukaisesti. Syksyllä pitää ilmoittautua koko lukuvuodeksi, paitsi jos opintojen tavoitteellinen suoritusaika päättyy ennen kevätlukukauden alkamista.
Huomioithan, että myös vaihto-opiskelun, työharjoittelun ja opinnäytetyön tekemisen ajaksi pitää ilmoittautua läsnäolevaksi.
Voit ilmoittautua poissaolevaksi yhteensä kahdeksi lukuvuodeksi eli neljäksi lukukaudeksi. Poissaoloon ei tarvitse toimittaa todistusta.
AMK-tutkintoon johtavan monimuotokoulutuksen ja YAMK-koulutuksen opiskelijan tulee keskustella ohjaavan opettajan kanssa poissaolon vaikutuksesta opintojärjestelyihin.
Harkinnanvaraisella lisäajalla oleva ei voi ilmoittautua poissaolevaksi ja läsnäolotieto merkitään opintotietojärjestelmään automaattisesti, kun lisäaika on myönnetty.
Poissaolevaksi ilmoittautuneella opiskelijalla ei ole oikeutta suorittaa opintoja ammattikorkeakoulussa (ei myöskään CampusOnlinen kautta tai JOO-opintoja), opintotukeen, ateriatukeen, matka-alennuksiin eikä opiskelijakunnan jäsenyyteen liittyviin etuihin.
Läsnä- tai poissaolon muutos kesken lukukauden
Opiskelija voi perustellusta syystä muuttaa läsnäolo- tai poissaoloilmoitustaan lukuvuoden aikana. Läsnäolotietoa voi muuttaa kesken lukukauden vain yhden kerran. Läsnäolotietoa ei kuitenkaan voi muuttaa läsnäolevasta poissaolevaksi kesken lukukauden, jos opiskelija on jo suorittanut lukukauden aikana opintoja.
Unohdit ilmoittautua tai olet eronnut ja haluat jatkaa opintojasi
Näytä lisää – Unohdit ilmoittautua tai olet eronnut ja haluat jatkaa opintojasi
Jos olet menettänyt opiskeluoikeutesi ilmoittautumisvelvollisuuden laiminlyönnin takia tai olet eronnut, voit hakea oikeutta päästä uudelleen opiskelijaksi ilman osallistumista opiskelijavalintaan (L325/2015, 32§). Opiskeluoikeus voidaan myöntää uudelleen samaan tai vastaavaan koulutukseen. Jos opiskeluoikeusaikasi on alkanut ennen 1.8.2015 tai olet käyttänyt kaiken opiskeluoikeusaikasi ja mahdollisen lisäajan etkä ole saanut opintoja valmiiksi, toimi alla oleva otsikon ”Opiskeluoikeusaikasi on päättynyt ja haluat saattaa opintosi päätökseen” ohjeen mukaisesti. Voit tarkistaa opintotoimistosta, onko sinulla opiskeluoikeusaikaa jäljellä.
Näin haet uudelleen myönnettävää opiskeluoikeutta, jos sinulla on opiskeluoikeusaikaa jäljellä:
Täytä sähköinen hakemus "Uudelleen myönnettävä opiskeluoikeus, jos opiskeluoikeusaikaa on jäljellä". Llinkki on sivun oikeassa reunassa.
Uudelleen myönnettävän opiskeluoikeuden hakemuksen käsittelystä peritään 50 euron käsittelymaksu (asetus 1440/2014),  joka maksetaan hakemuksen täyttämisen yhteydessä verkkopankkimaksuna.
Jos et voi käyttää verkkopankkimaksua, pyydä hakemuslomake opintotoimistosta tai opintoasiat@turkuamk.fi.
Olet ollut opintojen ensimmäisen vuoden poissa olevana
Näytä lisää – Olet ollut opintojen ensimmäisen vuoden poissa olevana
Jos olet ollut ensimmäisen vuoden poissa olevana, tulee seuraavalle lukukaudelle poissa olevaksi tai läsnä olevaksi ilmoittautuminen tehdä opintotoimiston kautta, ei Pepin kautta. Opintotoimisto siirtää sinut ilmoittautumisen yhteydessä uuteen aloitusryhmään.
Opintotoimisto lähettää sinulle automaattisesti kyselyn opintojen aloituksesta 30.4. / 30.11. mennessä ilmoittamaasi henkilökohtaiseen sähköpostiisi. Vastaa kyselyyn ja ilmoita läsnäolo tai poissaolo tulevalle lukukaudelle. Voit myös itse ottaa yhteyttä opintotoimistoon. Mikäli et ilmoittaudu 10.8. / 10.1. mennessä läsnä tai poissa olevaksi, sinut erotetaan.
Kun olet saanut opintotoimistosta tiedon, missä ryhmässä aloitat opintosi, voit lukea opiskelun aloittamisen ohjeet sekä ryhmäkohtaisen infokirjeen osoitteesta https://www.turkuamk.fi/fi/tutkinnot-ja-opiskelu/uusille-opiskelijoille/aloitus/.
Opiskeluoikeusaikasi on päättynyt ja haluat saattaa opintosi päätökseen
Näytä lisää – Opiskeluoikeusaikasi on päättynyt ja haluat saattaa opintosi päätökseen
Uudelleen myönnettävä opiskeluoikeus, kun opiskeluoikeutesi alkanut 1.8.2015 jälkeen ja puuttuvia opintoja on enintään 35 op
Jos opiskeluoikeutesi Turun AMK:ssa on alkanut 1.8.2015 jälkeen, mutta et ole suorittanut opintojasi loppuun opiskeluoikeusaikana/tai lisäajalla tai olet itse eronnut ammattikorkeakoulusta ja puuttuvia opintoja on enintään 35 op, voit hakea oikeutta päästä uudelleen opiskelijaksi (samaan tai vastaavaan koulutukseen, jossa olet opiskellut) ilman osallistumista opiskelijavalintaan (L325/2015 32§). Uudelleen myönnettävän opiskeluoikeuden saanut opiskelija ei voi ilmoittautua poissaolevaksi, vaan on läsnäoleva koko opiskeluoikeusajan.
Jos et tiedä kuinka paljon opintopisteitä sinulta puuttuu, voit tarkistaa omat tehdyt suoritukset oma opintopolku -palvelusta tai ottamalla yhteyttä opintotoimistoon.
Näin haet uudelleen myönnettävää opiskeluoikeutta, kun opiskeluoikeusaikaa ei ole jäljellä, opiskeluoikeutesi alkanut 1.8.2015 jälkeen ja puuttuvia opintoja on enintään 35 op:
Ota ensin yhteyttä opintotoimistoon tai opinto-ohjaajaan tarkistaaksesi, voitko hakea uudelleen myönnettävää opiskeluoikeutta.
Tee opinto-ohjaajan kanssa selvitys puuttuvista opinnoista sekä suunnitelma niiden suorittamiseksi.
Täytä sähköinen hakemus "Uudelleen myönnettävä opiskeluoikeus, kun opiskeluaikaa ei ole enää jäljellä". Linkki on sivun oikeassa reunassa. Liitä suunnitelma puuttuvien opintojen suorittamiseksi hakemukseen.
Uudelleen myönnettävän opiskeluoikeuden hakemuksen käsittelystä peritään 50 euron käsittelymaksu (asetus 1440/2014), joka maksetaan hakemuksen täyttämisen yhteydessä verkkopankkimaksuna.
​Jos et voi käyttää verkkopankkimaksua, pyydä hakemuslomake ja maksuohje opintotoimistosta tai sähköpostitse opintoasiat@turkuamk.fi.
Uudelleen myönnettävä opiskeluoikeus, jos opiskeluoikeutesi alkanut ennen 1.8.2015 ja puuttuvia opintoja on enintään 35 op
Jos opiskeluoikeutesi on alkanut ennen 1.8.2015 ja olet menettänyt opiskeluoikeutesi lukuvuosi-ilmoittautumisen laiminlyömisen, opiskeluoikeusajan päättymisen tai eroamisen takia, ja puuttuvia opintoja on enintään 35 op, voit hakea opintojen loppuun saattamisen erillishaussa uutta opiskeluoikeutta.
Jos et tiedä kuinka paljon opintopisteitä sinulta puuttuu, voit tarkistaa omat tehdyt suoritukset oma opintopolku -palvelusta tai ottamalla yhteyttä opintotoimistoon.
Tutkinnosta puuttuu opintoja enemmän kuin 35 op
Jos tutkinnosta puuttuu opintoja enemmän kuin 35 op, voit hakea erillistä opinto-oikeutta ja suorittaa opintoja, kunnes puuttuvia opintoja on enintään 35 op. Erillinen opinto-oikeus on ajallisesti ja sisällöllisesti rajattu eikä siinä voi suorittaa tutkintoa. Erillisen opinto-oikeuden myöntäminen on aina ammattikorkeakoulun harkinnassa ja edellyttää mahdollisuutta ottaa opiskelija. Lisätietoa erillisestä opinto-oikeudesta voit lukea seuraavasta osiosta.
Toisen korkeakoulun entinen tutkinto-opiskelija
Jos olet opiskellut toisessa suomalaisessa AMK:ssa tutkintokoulutuksessa, mutta opinnot ovat jääneet kesken, voit hakea opintojen loppuun saattamisen erillishaussa opiskeluoikeutta Turun ammattikorkeakouluun opintojen loppuun saattamiseksi.
Näytä lisää – Erillinen opinto-oikeus
Ammattikorkeakoulu voi myöntää erillisen opinto-oikeuden suorittaa ammattikorkeakoulututkintoon kuuluvia opintoja. Erillinen opinto-oikeus on ajallisesti ja sisällöllisesti rajattu eikä voi suorittaa tutkintoa.
Jos olet menettänyt tutkintokoulutuksen opiskeluoikeuden ja sinulla on puuttuvia opintoja on enemmäin kuin 35 op, voit hakea erillistä opinto-oikeutta ja suorittaa puuttuvia opintoja. Kun puuttuvia opintopisteitä on vähemmän kuin 35 op, voit hakea uudelleen myönnettävää opiskeluoikeutta
Erillisellä opinto-oikeudella opiskelevilta peritään samanlainen maksu opinnoista kuin avoimen ammattikorkeakoulun opinto-oikeudella opiskelevilta. Maksun suuruus on opiskelijan valinnan mukaan:
15€/ opintopiste. Maksu perustuu opon kanssa tehtyyn hopsiin suoritettavista opintopisteistä.
Lukukausimaksu 200€, jolla voi suorittaa rajoittamattoman määrän opintoja yhden lukukauden aikana.
Ota yhteyttä opinto-ohjaajaan ennen hakemuksen täyttämistä. Hakemukseen tulee liitttää opinto-ohjaajan tai muun ohjaushenkilön kanssa laadittu henkilökohtainen oppimissuunnitelma (HOPS).
Uudelleen myönnettävän opiskeluoikeuden saanut opiskelija ei voi ilmoittautua poissaolevaksi, vaan on läsnäoleva koko opiskeluoikeusajan.
Erillistä opinto-oikeutta haetaan täyttämällä sähköinen lomake, jonka linkki on tämän sivun oikeassa reunassa. Hakemukselle tulee kirjautua verkkopankkitunnuksilla. Ota yhteyttä opintotoimistoon, jos et voi kirjautua sähköiselle hakemukselle.
Näytä lisää – Eroaminen ammattikorkeakoulusta
Jos opiskelija haluaa lopettaa opiskelunsa Turun ammattikorkeakoulussa, hänen on täytettävä eroamisilmoitus. Linkki sähköiseen eroamisilmoitukseen on tämän sivun oikeassa reunassa ja kirjautuminen tehdään verkkopankkitunnuksilla. Jos et voi täyttää sähköistä ilmoitusta, ota yhteyttä opintotoimistoon.
Kun eroamisilmoitus on käsitelty, opintotoimisto lähettää opiskelijalle erotodistuksen sekä opintosuoritusotteen suomeksi ja englanniksi opiskelijarekisterissä olevaan osoitteeseen.
Avoimen AMK:n opinnoista eronnut voi pyytää erotodistusta tai opintosuoritusotetta sähköpostitse osoitteesta avoinamk@turkuamk.fi. Asiakirja lähetetään pyynnöstä sähköpostitse.
Tutkinto-opiskelija on velvollinen maksamaan YTHS:n lakisääteisen terveydenhoitomaksun Kelalle, jos on ollut läsnä päivänkin lukukaudesta. Mikäli eroat kesken lukukauden, olet oikeutettu käyttämään YTHS:n palveluita lukukauden loppuun saakka.
Näytä lisää – Todistuskopiopyynnöt
Turun AMK:lta voi saada kopion vain 1.1.2014 jälkeen Turun ammattikorkeakoulu Oy:n myöntämistä tutkintotodistuksista ja opintosuoritusotteista. Muualta saatavat asiakirjat on lueteltu omassa kohdassaan alempana.
Jäljennös Turun ammattikorkeakoulu Oy:n myöntämistä tutkintotodistuksista (vain 1.1.2014 jälkeen laaditut tutkintotodistukset)
sisältää tutkintotodistuksen, Diploma Supplementin ja opintosuoritusotteen
hinta 30 € (sis. ALV ja mahdolliset postikulut kirjaamattomana lähetyksenä)
toimitus kirjepostilla tai nouto sopimuksen mukaan
riittävä esim. yliopistojen hakuihin
Opintosuoritusote (opiskeluaika päättynyt 1.1.2014 jälkeen)
Opintosuoritusote on maksullinen henkilöille, joilla ei ole voimassaolevaa opiskeluoikeutta (tutkinnon suorittaneet ja muut joiden opinnot ovat päättyneet)
Hinta 20 € (sis. ALV ja mahdolliset postikulut kirjaamattomana lähetyksenä)
Toimitus kirjepostilla tai nouto sopimuksen mukaan
Tutkinnon suorittaneilla hinta sisältää myös Diploma Supplementin kopion
Jäljennös Turun ammattikorkeakoulu Oy:n myöntämistä erikoistumiskoulutuksen todistuksista (vain 1.1.2015 jälkeen laaditut todistukset)
sisältää todistuksen ja opintosuoritusotteen
hinta 30 € (sis. ALV ja mahdolliset postikulut kirjaamattomana lähetyksenä)
toimitus kirjepostilla tai nouto sopimuksen mukaan
Muu tutkintoon johtamaton koulutus (pitkät täydennyskoulutukset), vain 1.1.2014 jälkeen laaditut todistukset
Hinta 20 € (sis. ALV ja mahdolliset postikulut kirjaamattomana lähetyksenä)
Toimitus kirjepostilla tai nouto sopimuksen mukaan
Oppimissuunnitelman (aiemmin opetussuunnitelma) opintojen kuvaukset (paperikopiot, tulosteet ja skannatut tiedostot)
Hinta 2,00 euroa /opintojakso (sis. ALV ja mahdolliset postikulut kirjaamattomana lähetyksenä)
Toimitus kirjepostilla tai nouto sopimuksen mukaan
Ota yhteyttä opintotoimistoon ennen tilausta, jotta voidaan varmistaa aineiston saatavuus.
Huomaathan, että voit tulostaa opintojen kuvaukset useimmiten myös itse. Syksyllä 2014 ja sen jälkeen alkaneiden koulutusten kuvaukset löytyvät nykyisestä Opinto-oppaasta.
Oppimissuunnitelman opintojen kuvausten erilliset maksu- ja tilausohjeet saat opintotoimistosta sen jälkeen, kun aineiston saatavuus on varmistettu.
Kopioiden tilaus- ja maksuohjeet
Jos tarvitset todistuskopion, täytä sähköinen tilauslomake. Tilaus tulee maksaa tilauksen yhteydessä verkkopankkimaksuna. Oppimissuunitelman (aiemmin opetussuunnitelma) opintojen kuvausten tilaukseen ja maksuun saat erilliset ohjeet opintotoimistosta, kun aineistojen saatavuus on varmistettu.
HUOM! Turun AMK ei voi toimittaa kopiota ennen 2014 annetuista asiakirjoista, joten niitä ei voi tilata. Katso muualta saatavat asiakirjat alempaa. Tarvittaessa ota yhteyttä opintotoimistoon ennen tilausta sähköpostitse osoitteella opintoasiat@turkuamk.fi.
Kopio on valmis 2-4 viikon kuluttua tilauksen tekemisestä. Jos noudat todistuskopion, ota mukaan henkilöllisyystodistus.
Asiakirja on julkisuuslain (495/2005, § 34 1 mom) mukaan maksuton, kun: 1) asiakirjasta annetaan tietoja suullisesti; 2) asiakirja annetaan viranomaisen luona luettavaksi tai jäljennettäväksi, 3) julkinen sähköisesti talletettu asiakirja lähetetään tiedon pyytäjälle sähköpostitse; 4) sähköisesti talletettu asiakirja lähetetään asianosaiselle sähköpostitse, tai 5) pyydetyn asiakirjan antaminen kuuluu viranomaisen neuvonta-, kuulemis- tai tiedotusvelvoitteen piiriin.
Turun ammattikorkeakoulun tutkinto-opiskelijoille, avoimen ammattikorkeakoulun opiskelijoille, erillisen opinto-oikeuden opiskelijoille sekä korkeakoulujen välisen liikkuvuussopimuksen perusteella opintoja Turun ammattikorkeakoulussa suorittaville toimitettavat asiakirjat (opintosuoritusote, opiskelutodistus) ovat ilmaisia.
Turun AMK ei voi toimittaa kopiota ennen 2014 annetuista asiakirjoista. Muualta saatavat asiakirjat on lueteltu omassa kohdassaan. Turun ammattikorkeakoulu ei käännä tilattuja asiakirjoja muille kielille vaan asiakas voi hyödyntää auktorisoidun kielenkääntäjän palveluita. Turun ammattikorkeakoulu ei todista oikeaksi asiakkaan tuomia omia asiakirjakopioita tai alkuperäiskappaleita. Näiden osalta asiakas voi kääntyä maistraatissa toimivan julkisen notaarin puoleen.
Turun ammattikorkeakoulu 1997 – 2013: tutkintotodistukset, opintosuoritusotteet, ammatillisten erikoistumisopintojen todistukset, pitkät täydennyskoulutukset
Turun kansallisarkisto, 1.8.1994 lukien Turun kaupunginarkisto
Turun va. ammattikorkeakoulu 1992 - 1997 (insinöörikoulutus): tutkintotodistukset
Turun kansallisarkisto, 1.8.1994 lukien Turun kaupunginarkisto
Kaarinan sosiaalialan oppilaitos: tutkintotodistukset
Ammatti-instituutti Novida vuodesta 1994. Instituutin edeltäjien (Loimaan kauppaoppilaitos, Loimaan koti- ja laitostalousoppilaitos ja Loimaan käsi- ja taideteollisuusoppilaitos) arkistot Loimaan kaupunginarkistossa, paitsi Loimaan maatalousoppilaitoksen arkisto, joka on Turun maakunta-arkistossa
Lounais-Suomen käsi- ja taideteollisuusoppilaitos: tutkintotodistukset
Mynämäen kunnan keskusarkisto 1911 – 2009
Raision kaupunginarkisto vuoteen 2005 asti, lähinnä oppilaskortit
ja edeltävät oppilaitokset (Salon sairaanhoitokoulu 1963 - 1968,
Salon sairaanhoito-opisto 1968 - 1973, Salon sairaanhoito-oppilaitos 1973 - 1988)
Turun kansallisarkisto 1963-1993, Salon kaupunginarkisto alkaen 1994
Suomen kalatalous- ja ympäristöinstituutti: tutkintotodistukset
Ammattiopisto Livia, Kalatalous- ja ympäristöopisto
Turun taiteen ja viestinnän oppilaitos: tutkintotodistukset
Turun teknillinen oppilaitos (opistoinsinöörit, teknikot): tutkintotodistukset
Turun kansallisarkisto 1.8.1994 saakka, Turun kaupunginarkisto 1.8.1994 lukien
Turun ammatti-instituutti, Ruiskatu 8, odottavat siirtoa maakunta-arkistoon (1.8.1994 asti) ja kaupunginarkistoon (1.8.1994 ->)
Näytä lisää – Lisäselvityspyynnöt
Mikäli tarvitset henkilökohtaisiin suorituksiisi liittyvää lisäselvitystä Turun ammattikorkeakoulun toimesta, huomioithan, että ne ovat maksullisia. Ota yhteyttä opintotoimistoon sähköpostitse osoitteella opintoasiat@turkuamk.fi, jos tarvitset lisäselvityksen. Opintotoimisto arvioi lisäselvityksen työmäärän ja antaa hinta-arvion. Tämän jälkeen tilaus tulee vahvistaa ja maksaa.
Toimitusaika on tyypillisesti 2 – 6 viikkoa riippuen työn määrästä ja siitä, ajoittuuko pyyntösi loma-aikoihin tai ruuhkahuippuihin (luku- / kalenterivuoden alut ja loput).
Työmäärältään vähäinen (pelkkä allekirjoitus tai vastaava)
Hinta: 40 € (sis. ALV)
Työmäärältään kohtalainen (valmistumisryhmäkohtaista selvitystyötä vaativa, esim. oppimissuunnitelman (aiemmin opetussuunnitelma) etsiminen arkistosta)
Hinta: 70 € (sis. ALV)
Työmäärältään vaativa (yksittäisten opintokokonaisuuksien ja opintojaksojen sisältöjen tarkkaa selvittämistä, tuntilaskentaa opintojen osalta)
Hinta: 120 € (sis. ALV)
Pyydä ensin hinta-arvio opintotoimistosta sähköpostitse osoitteella opintoasiat(a)turkuamk.fi. Sen jälkeen tilaus pitää vahvistaa ja maksaa. Maksu Turun ammattikorkeakoulun tilille FI31 5717 2020 0063 17 ja maksukuitti tulee liittää kirjallisen lisäselvityspyynnön liitteeksi. Maksutavaksi kelpaa ainoastaan tilisiirto, emme valitettavasti vastaanota käteistä. Lomake löytyy sivun oikeasta laidasta ( Lisäselvityspyyntö doc/word ). Lomakkeen kääntöpuolella on tarkempaa tietoa lisäselvitysten maksamisesta.
Lähetä lisäselvityspyyntö liitteineen opintotoimistoon joko sähköpostitse skannattuna osoitteeseen opintoasiat(a)turkuamk.fi tai kirjepostilla, katso yhteystiedot.
Suosituskirjeitä on mahdollista saada vain, jos opintojesi päättymisestä on aikaa enintään 5 vuotta. Ole yhteydessä suoraan opettajaan (etunimi.sukunimi(at)turkuamk.fi), jolta suosituskirjeen toivot saavasi. Suosituskirje on maksuton. Opettajaa ei ole velvoitettu kirjoittamaan suosituskirjettä, mikäli hän ei katso sitä aiheelliseksi tai koe pystyvänsä ottamaan kantaa opiskelumenestykseesi.
Oppimissuunnitelmat (aiemmin opetussuunnitelma) arkistoidaan tulosalueella tarpeen mukaan, joten jos on kyse yli 5 vuotta vanhasta oppimissuunnitelmasta, kannattaa tarkistaa, onko siitä mahdollista saada lisäselvistystä. Sama takaraja koskee yksittäisiä opintokokonaisuuksia ja opintojaksojen tarkkoja sisältöjä.
Messi-intranetistä löydät opiskelijan ohjeet ja materiaalit. Lataa käyttöön myös opiskelijan Tuudo-mobiilisovellus sovelluskaupastasi.
TUO - Turun ammattikorkeakoulun opiskelijakunta
Hakemus uudelleen myönnettävästä opiskeluoikeudesta, jos opiskeluaikaa on jäljellä (Opiskeluoikeus alkanut 1.8.2015 jälkeen)
Hakemus uudelleen myönnettävästä opiskeluoikeudesta, kun opiskeluoikeusaikaa ei ole jäljellä  (Opiskeluoikeus alkanut 1.8.2015 jälkeen)
Vanhentunut / unohtunut käyttäjätunnus tai salasana
Käyttäjätunnuksen ja salasanan uusiminen
IT-palveluihin liittyvissä ongelmatapauksissa voit myös olla yhteydessä Service Deskiin.